wickkiey/tamil-wikipedia-chunked huggingface dataset:
# முகமது யூசுப் தைங்

## விருதுகள்

இலக்கியம் மற்றும் கல்வியில் இவர் செய்த பங்களிப்பிற்காக இந்திய அரசு 2008 ஆம் ஆண்டு குடியரசு தினத்தன்று தைங்கை பத்மஸ்ரீ விருதுடன் கௌரவித்தது.  
1994 ஆம் ஆண்டில் சம்மு-காஷ்மீர் கலை, கலாச்சாரம் மற்றும் மொழிகள் அகாதமியிலிருந்து சாகித்ய அகாடமி விருது மற்றும் சிறந்த புத்தக பரிசையும் தைங் வென்றார். 1986 ஆம் ஆண்டில் ஆகாபி இஸ்லாமியாவின் தலைவரிடமிருந்து *அணிகலன்கள் விருது* விருது மற்றும் வெள்ளிக் கேடயம், 1998 இல் அடாபி மார்க்காசு காம்ராசிடமிருந்து *அணிகலன்கள் விருது (ரோப் ஆப் ஆனர்)* ஆகியவை பிற பாராட்டுக்களில் அடங்கும். சம்மு-காஷ்மீர் கலை, கலாச்சாரம் மற்றும் மொழிகள் அகாதமியும் 1999 ஆம் ஆண்டில் இவரை கௌரவித்தது. மேலும் இவரைப்பற்றிய ஒரு ஆவணப்படம் தயாரித்தன.  
கலை மற்றும் கலாச்சாரத்தை பிரதிநிதித்துவப்படுத்துவதற்காக சம்மு-காசுமீர் சட்டமன்றத்திற்கு 1999 இல் பரிந்துரைக்கப்பட்டார். கடந்த 15 ஆண்டுகளாக "அவாசு-இ-குர்சார்" என்ற மொழி இதழுக்கான சம்மு குர்சார் தேசு அறக்கட்டளையின் தலைமை புரவலராக பணியாற்றி வருகிறார்.
# மகாபலேசுவர் சாயில்

**மகாபலேசுவர் சாயில்** (ஆங்கிலம்: *Mahabaleshwar Sail*) 1943 ஆக்ஸ்ட் 4 அன்று பிறந்த இந்திய எழுத்தாளராவார். 2016 இல் இவரது 'அவ்தான்' என்ற புதினத்திற்காக சரஸ்வதி சம்மான் விருது விருது வழங்கி கௌரவிக்கப்பட்டார்.
# மகாபலேசுவர் சாயில்

## வாழ்க்கை

மகாபலேசுவர் சாயில் 1943 ஆகஸ்ட் 4 ஆம் தேதி கர்நாடகாவின் வடகன்னட மாவட்டத்திலுள்ள மசாலியில் உள்ள சேசபாக் என்ற கிராமத்தில் ஒரு விவசாயக் குடும்பத்தில் பிறந்தார். சாயிலின் தந்தை ராணுவத்தில் பணிபுரிந்தவர். தந்தையின் மறைவின் காரணமாக, இவர் தனது குழந்தை பருவத்தில் பள்ளிப்படிப்பை விட்டுவிட்டு விவசாயத்தில் ஈடுபட வேண்டியிருந்தது. ஆறாவது வயதில் பள்ளியைத் தொடங்கிய இவர் எட்டாம் வகுப்பு வரையில் படித்தார். பின்னர், இந்தியத் தரைப்படையில் சேர்ந்தார். 1965 ஆம் ஆண்டு இந்திய-பாக்கித்தான் போரில் பங்கேற்றார். போரின் போது குசேனிவாலா எல்லையில் நிறுத்தப்பட்டார்.  
இசுரேலுக்கும் எகிப்துக்கும் இடையிலான எல்லையில் 1964-1965 க்கு இடையில் ஐக்கிய நாடுகளின் அமைதி காக்கும் பணியாளராகவும் பணியாற்றினார்.
# மகாபலேசுவர் சாயில்

## இலக்கியம்

ஆரம்பத்தில் மராத்திய மொழியில் எழுதினார். ஆனால் பின்னர் கொங்கணி மொழிலும் எழுதத் தொடங்கினார். பிரகலாத் கேசவ் அத்ரே என்ற இவரது முதல் கதை *சாப்டாகிக் நேவுக்* என்ற வார இதழில் வெளிவந்தது.
# மகாபலேசுவர் சாயில்

## விமர்சனம்

சாயிலின் எழுத்து தலைப்பில் ஆராய்ச்சி மற்றும் கார்வார் பிராந்தியத்தைச் சேர்ந்த கொங்கணி மொழிச் சொற்களைப் பயன்படுத்துவதன் மூலம் வகைப்படுத்தப்படுகிறது. இவரது புதினங்கள் வலுவான பெண் கதாநாயகிகளின் பயன்பாடு மற்றும் கதாபாத்திரங்களின் சிறந்த சித்தரிப்பு ஆகியவற்றால் வகைப்படுத்தப்படுகின்றன.  
கொங்கணி மொழியில் சாய்லின் *யுக் சன்வர்* மற்றும் மராத்திய மொழியில் *தாண்டவ்* ஆகியவை கோவா விசாரணையை அடிப்படையாகக் கொண்டவை.  
இவரது புதினமான *விகார் வில்கோ* போதைப்பொருள் சிக்கலை அடிப்படையாகக் கொண்டது.
- முனைவர் டி.எம்.ஏ பை விருது (1997)
- கோவா கலா அகாதமி விருது (1989 மற்றும் 1996)  
மேலும், சாகித்திய அகாதமி, கர்நாடக கொங்கணி சாகித்ய அகாதமி மற்றும் கோவா கலா அகாதமி போன்ற பல்வேறு அரசு மற்றும் இலக்கிய அமைப்புகளில் உறுப்பினராக இருந்துள்ளார். இவர் 2005 இல் அகில இந்திய கொங்கனி பரிசத்தின் தலைவராக இருந்தார்.
# அமீன் கமில்

**அமீன் கமில்** (ஆங்கிலம்: Amin Kamil) (பிறப்பு: 1924 &ndash; இறப்பு: 2014) என்ற இவர் காசுமீர் கவிதைகளில் ஒரு முக்கிய குரலாகவும், காசுமீர் மொழியில் நவீன கசலின் முக்கிய ஆதரவாளர்களில் ஒருவராகவும் இருந்துள்ளார். இவரது செல்வாக்கு அவரது சமகாலத்தவர்கள் மற்றும் பிற்கால தலைமுறையினரால் பரவலாக ஏற்றுக்கொள்ளப்படுகிறது. கமில், ஒரு கவிஞர் என்பதைத் தவிர, சிறுகதைகள், புதினங்கள் மற்றும் இலக்கிய விமர்சனத்தின் படைப்புகளையும் எழுதியுள்ளார். வானொலிக்காக ஏராளமான நாடகங்களை எழுதியும், இசைநிகழ்ச்சிகளை நடத்தியுள்ளார். அவரது விமர்சன ரீதியாக திருத்தப்பட்ட சூபி கவிதைத் தொகுப்பு (சூபி சேர், 3 தொகுதிகள், 1964-65) ஒரு உறுதியான உரையாக உள்ளது. இது பரவலாக பாராட்டப்பட்டது. அவர் நூண்ட் ரேசி, மற்றும் கப்பா கதுன் ஆகியோரின் சேகரிக்கப்பட்ட வசனத்தையும் திருத்தியுள்ளார். கமில் உயர் திறமை வாய்ந்த அறிஞர் என்றும் அழைக்கப்படுகிறார்.  
கமில் நாசிம் வடிவத்தில் சில மறக்கமுடியாத கவிதைகளையும் நமக்கு வழங்கியுள்ளார். அவர் சுயாதீன பத்திரிகையான *நீப்* என்ற இதழில் சில காலம் பணி புரிந்தார். ஒரு விமர்சகராக அவர் பரந்த அங்கீகாரத்தைப் பெற்றுள்ளார். தற்போது காசுமீர் மொழிக்கு பயன்படுத்தப்படும் மாற்றியமைக்கப்பட்ட எழுத்துக்களை உருவாக்க அவர் உதவினார். மொழிபெயர்ப்புத் துறையிலும் கமில் பங்களிப்பு செய்துள்ளார். தாகூரின் *தக் கர்* கவிதைகளை மொழி பெயர்த்துள்ளார். உருது கவிஞர் இக்பாலின் கவிதைகளும் காசுமீரியில் கிடைக்கக்கூடிய மொழிபெயர்க்கப்பட்ட இலக்கியங்களின் கார்பஸில் குறிப்பிடத்தக்க சேர்த்தல்களாக இருந்தன.  
கமில் தெற்கு காசுமீரில் உள்ள கப்ரின் என்ற கிராமத்தில் பிறந்தார். பஞ்சாப் பல்கலைக்கழகத்தில் இளங்கலைப் பட்டம் பெற்ற இவர், அலிகார் முஸ்லிம் பல்கலைக்கழகத்தில் சட்டத்தில் பட்டம் பெற்றார். 1947 ஆம் ஆண்டில் அவர் வழக்கறிஞர் சங்கத்தில் பட்டியில் சேர்ந்து 1949 ஆம் ஆண்டு வரை சட்டப் பயிற்சியைத் தொடர்ந்தார். பின்னர், சிறீநகர் சிறீ பிரதாப் கல்லூரியில் விரிவுரையாளராக நியமிக்கப்பட்டஅவர் அந்தக் கால முற்போக்கு எழுத்தாளர்களின் இயக்கத்துடன் நெருக்கமாக தொடர்பு கொண்டிருந்தார். அதன் செல்வாக்கின் கீழ் உருது மொழியிலிருந்து காஷ்மீரிக்கு அவரது வெளிப்பாட்டு ஊடகமாக மாறினார். 1958 ஆம் ஆண்டில் மாநில கலாச்சார அகாடமி அமைக்கப்பட்டபோது அவர் அதில் சேர்ந்தார். மேலும் காஷ்மீர் மொழிக்கான ஒருங்கிணிப்பாளராக நியமிக்கப்பட்டார். பின்னர் அவர் காஷ்மீரி இதழின் ஆசிரியரானார். மேலும் அகாதமியின் இரண்டு பத்திரிகைகளான சீராசா மற்றும் சோன் அதாப் ஆகியவற்றில் பல ஆண்டுகளாக பணிபுரிந்துள்ளார். அவர் 1979 இல் அகாதமியின் சேவையிலிருந்து ஓய்வு பெற்றார்.
# அமீன் கமில்

## விருதுகள் மற்றும்ம் கௌரவங்கள்

சம்மு-காசுமீர் மாநில அரசின் சம்மு-காசுமீர் கலாச்சார அகாதமி விருது, மதிப்புமிக்க அமைப்பான சாகித்ய அகாடமி விருது , (1967) சர்வதேச இர்பான் அறக்கட்டளை விருது, காசுமீர் பல்கலைக்கழகத்தின் வாழ்நாள் சாதனை விருது, மற்றும் 2005 ஆம் ஆண்டில் இந்திய அரசிடமிருந்து பத்மஸ்ரீ (இலக்கியம் மற்றும் கல்விக்கா) போன்ற பல கௌரவங்களை அமீன் பெற்றுள்ளார். அண்மையில், அமீன் கமில் குறித்த இரண்டு நாள் தேசிய கருத்தரங்கு அலிகார் முஸ்லீம் பல்கலைக்கழகத்தில் நடைபெற்றது. அதில் கமில் தேசிய முக்கியத்துவம் வாய்ந்த எழுத்தாளராக அங்கீகரிக்கப்பட்டு, காசுமீரியின் வடமொழி இலக்கியத்தின் எல்லைகளை மீறி வெளிபட்டார். சம்மு-காசுமீர் கலை, கலாச்சாரம் மற்றும் மொழிகள் அகாதமி அதன் இலக்கிய இதழான சீராசாவின் சிறப்பு இதழை அமீன் கமிலின் வாழ்க்கை மற்றும் படைப்புகள் குறித்து 2011 கோடையில் சிறீநகரில் வெளியிடப்பட்டது.
# அமீன் கமில்

## இறப்பு

அமீன் கமில் 2014 அக்டோபர் 30 அன்று வியாழக்கிழமை காலையில் தனது 90 ஆவது வயதில் சம்முவில் காலமானார். ஆடி மார்க்கர் கம்ராசு, பாண்டிபோரா இலக்கிய மன்றம், ஆளும் கட்சி தேசிய மாநாடு, மக்கள் ஜனநாயகக் கட்சி உள்ளிட்ட பல்வேறு இலக்கிய மற்றும் அரசியல் அமைப்புகள் தங்கள் தனி அறிக்கைகளில் அமீன் கமிலின் மறைவுக்கு இரங்கல் தெரிவித்துள்ளன.
# புண்டலிக் நாயக்

**புண்டலிக் நாராயண் நாயக்** (ஆங்கிலம்: Pundalik Narayan Naik ) (பிறப்பு 1952) இவர் ஒரு கொங்கனி மொழி கவிஞரும், சிறுகதை எழுத்தாளரும், புதின ஆசிரியரும், நாடக ஆசிரியரும் மற்றும் கோவாவிலிருந்து திரைக்கதை எழுதும் எழுத்தாளருமாவார். இவரது படைப்புகளில் 40 புத்தகங்களும், இரண்டு திரைப்படங்களும் அடங்கும்.
# புண்டலிக் நாயக்

## சாதனைகள்

அவர் கோவா அரசாங்கத்தின் கொங்கனி அகாதமி (கொங்கனிக்கான கடிதங்களின் அகாதமி) தலைவராக 2002 முதல் பணியாற்றினார்.  
ஆங்கிலத்தில் மொழிபெயர்க்கப்பட்ட முதல் கொங்கனி புதினமான அவரது படைப்பு *அச்சேவ்* ( *தி* *அபீவல்*, 1977), கொங்கனி மொழி வரலாற்றில் ஒரு அடையாளமாக கருதப்படுகிறது.
# புண்டலிக் நாயக்

## குறிப்பிடத்தக்க படைப்புகள்

மொத்தத்தில், நாயக் 32 நாடகங்கள் படைத்துள்ளார். சிறுகதைகள், புதினங்கள், மொழிபெயர்ப்புகள் மற்றும் குழந்தைகளின் பாடல் புத்தகங்கள் ஆகியவை அவரின் படைப்பாகும். கொங்கனி நாடகத்தின் ஒரு முன்னோடியாக அவர் கருதப்படுகிறார். <sup>&#x5D;</sup> நாயக்கின் *அச்சேவ்* எவ்வாறு நடந்தது என்பதை விளக்கும் ஒரு கட்டுரையும் (வித்யா பை ஆங்கிலத்தில் மொழிபெயர்த்துள்ளார்) உள்ளது. இந்த கட்டுரை (கொங்கனியில்) முதலில் கொங்கனி புதினங்களின் 150 ஆண்டுகளைக் கொண்டாட 2012 ஆம் ஆண்டின் தொடக்கத்தில் வெளியிடப்பட்ட கொங்கனி இலக்கிய இதழான *ஜாக்* சிறப்பு இதழில் வெளியிடப்பட்டது.  <sup>&#x5D;</sup> <sup data-ve-ignore="true">&#x5B; *<span title="The material near this tag may rely on a self-published source. (January 2019)">சுய வெளியீட்டு மூலமா?</span>*  
2011 இல் நடைபெற்ற நாட்டியரங்க பஞ்சம் எனப்படும் புண்டலிக் நாயக்கின் நாடகங்கள் குறித்த ஐந்து நாள் நாடக விழாவின் போது, அரங்கேற்றப்பட்ட நாடகங்கள் சாபே சாபே பாசன் சமாசு, கான்சுலோ, சூரிங், சைத்யனக் மத் நா மற்றும் சிறீ விச்சித்ராச்சி சாத்ரா போன்றவை. 2010 ஆம் ஆண்டில் வாழ்நாள் சாதனையாளர்களுக்காக அவருக்கு *கோமந்த் சர்தா புரஸ்கார்* விருது வழங்கப்பட்டது.
# புண்டலிக் நாயக்

## தனிப்பட்ட வாழ்க்கை

நாயக் 1952 ஏப்ரல் 21 அன்று, நாயக் வானொலி மற்றும் தொலைக்காட்சிக்காக நாடகங்களையும் எழுதியுள்ளார், மேலும் திரைப்படங்களிலும் பணிபுரிந்துள்ளார்.
# ஜேக்கப் பெர்னெளலி

**ஜேக்கப் பெர்னெளலி** (Jacob Bernoulli) (27 டிசம்பர் 1654 – 16 ஆகத்து 1705) என்பவர் ஒரு முக்கியமான கணிதவியலாளர் ஆவார். இவர் லெய்ப்னிசியன் நுண்கணிதத்தின் தொடக்க கால ஆதரவாளர் ஆவார். லைப்னிட்ஸ்-நியூட்டன் நுண்கணித விவாதத்தின் போது கோட்பிரீட் லைப்னிட்சை ஆதரித்தார். இவர் தனது சகோதரர் ஜோகன் பெர்னெளலியுடன் எண்ணற்ற நுண்கணிதத்திற்கு பங்களிப்புகளைச் செய்துள்ளார். இவர் நுண்கணித வேறுபாடுகளின் நிறுவனர்களில் ஒருவர் ஆவார். இவர் அடிப்படைக் கணித மாறிலியைக் கண்டுபிடித்தார். இருப்பினும், இவருடைய மிக முக்கியமான பங்களிப்புகளில் நிகழ்தகவு என்ற கணிதவியல் பிரிவிற்கானதாகும்.
# ஜேக்கப் பெர்னெளலி

## வாழ்க்கை வரலாறு

ஜேகப் பெர்னெளலி சுவிட்சர்லாந்தில் பேசெல் என்ற ஊரில் பிறந்தார். தனது தந்தையின் விருப்பத்தைத் தொடர்ந்து இவர் இறையியலைப் படித்தார். ஆனால், அவரது பெற்றோர்களின் விருப்பத்திற்கு மாறாக, கணிதம் மற்றும் வானியல் ஆகியவற்றையும் படித்தார். 1676 ஆம் ஆண்டு முதல் 1682 ஆம் ஆண்டு வரை ஐரோப்பா முழுவதிலும் பயணம் செய்து கணிதம் மற்றும் அறிவியல் துறையின் முன்னணி ஆய்வாளர்களிடம் அத்துறையின் சமீபத்திய கண்டுபிடிப்புகள் பற்றி கற்றார். இவற்றில் ஜொஹான்ஸ் வான் வாவெரேன் ஹூட், இராபர்ட் வில்லியம் பாயில் மற்றும் ராபர்ட் ஹூக் ஆகியோரின் ஆய்வுகளைப் பற்றியவை உள்ளடங்கும்.  
பெர்னெளலி 1683 ஆம் ஆண்டில் சுவிட்சர்லாந்தின் பேசெல் பல்கலைக்கழகத்திற்கு வந்து இயந்திரவியலைக் கற்பிக்கத் தொடங்கினார். அவரது முனைவர் பட்ட ஆய்வுரையை1684 ஆம் ஆண்டு சமர்ப்பித்தார். அவரது ஆய்வுரை 1687 ஆம் ஆண்டில் அச்சிற்கு வந்தது.  
1684 ஆம் ஆண்டில் பெர்னெளலி ஜுடித் ஸ்டூபானஸை மணந்தார். அவர்களுக்கு இரண்டு குழந்தைகள் பிறந்தனர். இந்தப் பத்தாண்டுகளில், அவர் வளமான ஆய்வு வாழ்க்கையைத் தொடங்கினார். அவரது பயணங்கள் அந்த நூற்றாண்டின் பல முன்னணி கணிதவியலாளர்கள் மற்றும் அறிவியலாளர்களுன் தொடர்பினை நிறுவிக் கொள்ள ஒரு வழி வகுத்தது. இந்தத் தொடர்புகளைத் தன் வாழ்நாள் முழுதும் தொடர்ந்தார். இந்தக் காலகட்டத்தில், அவர் கணிதத்தில் பல புதிய கண்டுபிடிப்புகளைப் பற்றி படித்தார்.  
1687 ஆம் ஆண்டில் பேசெல் பல்கலைக்கழகத்தில் கணிதவியல் பேராசிரியராக பணியமர்த்தப்பட்டார். இதே பணியில் அவர் தன் வாழ்நாள் முழுவதும் இருந்தார். இந்த காலகட்டத்தில் அவர் தனது சகோதரர் ஜோகன் பெர்னெளலிக்கு சில கணிதவியல் பாடங்களைக் கற்றுத் தந்தார். இந்த இரண்டு சகோதரர்களும் லைப்னிஸ் என்ற கணிதவியலாளரால் வகை நுண்கணிதத்தில் "பெரும மற்றும் சிறும சார்புகளுக்கான புதிய முறைகள்" என்ற ஆய்வுக் கட்டுரையைப் படிக்கத் தொடங்கினர். இவர்களிருவரும் வான் ட்சிர்ன்ஹாசின் வெளியீடுகளையும் படித்தனர். நுண்கணிதத்தைப் பற்றிய லீப்னிசின் வெளியீடுகள் அந்தக் கால கணிதவியலாளர்களுக்கு மிகவும் தெளிவற்றவையாக இருந்தன என்பதையும், லீப்னிசின் கோட்பாடுகளைப் புரிந்துகொண்டு அவற்றைப் பயன்படுத்த முயற்சித்தவர்களில் பெர்னெளலிஸ் முதன்மையானவர் என்பதையும் புரிந்து கொள்ள வேண்டும்.  
நுண்கணிதத்தின் பல்வேறு பயன்பாடுகளில் ஜேக்கப் தனது சகோதரருடன் ஒத்துழைத்தார். இருப்பினும், ஜோஹனின் சொந்த கணித மேதமை முதிர்ச்சியடையத் தொடங்கியதால் இரு சகோதரர்களுக்கிடையேயான ஒத்துழைப்பின் சூழ்நிலை போட்டியாக மாறியது. அவர்கள் இருவரும் ஒருவருக்கொருவர் அச்சில் தாக்கிக் கொண்டனர். ஒருவருக்கொருவர் திறமைகளை சோதிக்க கடினமான கணித சவால்களை முன்வைத்தனர். 1697 ஆம் ஆண்டில், இருவருக்கும் இடையேயான உறவு முற்றிலுமாக முறிந்தது.
# கொல்லம் விரைவுத் தொடருந்து

**கொல்லம் விரைவுத் தொடருந்து** (Chennai Egmore–Kollam Junction Express ) தமிழ்நாட்டின் சென்னை எக்மோர் நிலையத்திலிருந்து கேரள மாநிலத்தின் கொல்லம் சந்திப்பு நிலையம் வரை இந்திய ரயில்வே துறையால் தினந்தோறும் இயக்கப்படும் தொடருந்து **கொல்லம் விரைவு தொடருந்து தொடருந்து** ஆகும். இந்த தொடருந்து 16101, 16102 ஆகிய எண்களில் இயங்கி வருகிறது. மிகவும் பழமையான தொடருந்துகளில் ஒன்றான இது 114 வருடங்களுக்கு மேலாக இயங்கி வருகிறது. சிறிது காலம் இயக்கத்தில் இல்லாமல் இருந்த இந்தத் தொடருந்து, புதிய அகல ரயில்பாதை உடன் 2019ஆம் ஆண்டு மார்ச் 9ம் தேதி முதல் மறுபடியும் இயங்கத் தொடங்கியுள்ளது.
# கொல்லம் விரைவுத் தொடருந்து

## வரலாறு

திருவாங்கூர் சமஸ்தானத்தின் முதலாவது இருப்புப் பாதையான கொல்லம் - செங்கோட்டை பாதையில் 1904 ஆம் ஆண்டு ஜூன் ஒன்றாம் தேதி முதல் இந்த தொடருந்து இயங்கி வந்தது. பின்னர் 1998ம் ஆண்டு முதல் இருப்புப்பாதை மாற்றம் (குறுகிய பாதையில் இருந்து அகல ரயில் பாதையாக) செய்யப்பட்டு ஏராளமான மலைத்தொடரை தாண்டி, இயற்கை சீற்றங்களை தாண்டி 2018 ஆம் ஆண்டு முடிவு பெற்றது ஆண்டு முடிவு பெற்றது. 2018 ஆம் ஆண்டு மார்ச் மாதம் 31 ஆம் தேதி முதல் கொல்லம் முதல் செங்கோட்டை வரையிலான இருப்புப்பாதை பயணிகள் தொடருந்து சேவைக்காக அர்ப்பணிக்கப்பட்டது. முதலாவது பயணிகள் தொடருந்தாக சென்னை தாம்பரம் முதல் கொல்லம் வரையிலான சிறப்பு தொடருந்து (06027) அதன் அதிகபட்ச இருக்கைகளின் எண்ணிக்கையான 712ஐ விட அதிகமாக 879 பயணிகளுடன் இயக்கப்பட்டு ரயில்வே துறைக்கு 3.15 லட்சம் வருவாய் ஈட்டித் தந்தது.  
தமிழகத்தில் இருந்து கேரள மாநிலம் கொல்லத்திற்கு திருவனந்தபுரம் வழியாக செல்வதற்கு இந்த இருப்பு பாதையே சிறந்ததும் நேரம் குறைந்ததும் ஆகும். மதுரையிலிருந்து கன்னியாகுமரி வழியாகவும் கோயம்புத்தூரில் இருந்து பொள்ளாச்சி, பாலக்காடு வழியாகவும் கேரள மாநிலத்திற்கு செல்லலாம்.  
வாரத்திற்கு மூன்று நாட்கள் சென்னை தாம்பரம் முதல் கொல்லம் வரை இயங்கிவந்த இந்த தொடருந்து 2019ஆம் ஆண்டு மார்ச் நான்காம் தேதி முதல் சென்னை எக்மோர் வரை நீட்டிக்கப்பட்டு தினந்தோறும் இயக்கப்படுவதாக அறிவிக்கப்பட்டது. மேலும் 25 நிறுத்தங்களை கொண்ட இந்த தொடருந்து 21 நிறுத்தங்கள் ஆக குறைக்கப்பட்டு அதன் பயணநேரம் 35 நிமிடங்கள் குறைக்கப்பட்டது. தினந்தோறும் இயக்கப்படும் இந்த தொடருந்து புனலூர், தென்காசி சந்திப்பு, தென்னிந்தியாவின் பழமையான நிலையங்களில் ஒன்றான மதுரை சந்திப்பு வழியாக இயக்கப்பட்டு வருகிறது. 1904 ஆம் ஆண்டு திருவாங்கூர் சமஸ்தானத்தின் மகாராஜாவான மூலம் திருநாள் ராம வர்மா அவர்களால் கொடியசைத்து இந்த தொடருந்து சேவை ஆரம்பித்து வைக்கப்பட்டது இருப்பு பாதையை மாற்றிய காரணத்தினால் 1996 ஆம் ஆண்டு விருதுநகர் மற்றும் மானாமதுரை வழித்தடத்தில் மாற்றப்பட்டு இயக்கப்பட்டது அதன் பின்பு 2000 ம் ஆண்டு இந்த சேவை முற்றிலுமாக நிறுத்தப்பட்டது. 19 ஆண்டுகள் கழித்து 2019 ஆம் ஆண்டு இந்த தொடருந்து சேவை மறுபடியும் ஆரம்பித்து இயங்கி வருகிறது
# கொல்லம் விரைவுத் தொடருந்து

## வழித்தடம்

**சென்னை எக்மோர்**→தாம்பரம் → செங்கல்பட்டு சந்திப்பு → விழுப்புரம் சந்திப்பு → விருதாச்சலம் சந்திப்பு →திருச்சிராப்பள்ளி சந்திப்பு →திண்டுக்கல் சந்திப்பு →மதுரை சந்திப்பு →விருதுநகர் சந்திப்பு →சிவகாசி →ஸ்ரீவில்லிபுத்தூர் →ராஜபாளையம் → சங்கரன்கோவில் → கடையநல்லூர் →தென்காசி சந்திப்பு →செங்கோட்டை →ஆரியங்காவு →தென்மலை →எடாமன் →புனலூர் →அவனீஸ்வரம் →கொட்டாரக்கரா →குண்டறா →**கொல்லம் சந்திப்பு**  
| Loco | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| SLR | GEN | S1 | S2 | S3 | S4 | S5 | S6 | S7 | S8 | B1 | B2 | GEN | SLR |  |
# கொல்லம் விரைவுத் தொடருந்து

## பயண அட்டவணை

| வண்டி எண் | நிலையக் குறியீடு | புறப்படும் நிலையம் | புறப்படும் நேரம் | புறப்படும் நாள் | சேரும் நிலையம் | சேரும் நேரம் | சேரும் நாள் |  |
| --- | --- | --- | --- | --- | --- | --- | --- | --- |
| 16101 | MS | சென்னை எழும்பூர் | 05.00 PM | தினமும் | கொல்லம் சந்திப்பு | 08.55 PM | தினமும் |  |
| 16102 | QLN | கொல்லம் சந்திப்பு | 11:45 AM | தினமும் | சென்னை எழும்பூர் | 03.30 AM | தினமும் | } |
# தூத்துக்குடி- ஓக்கா விவேக் அதிவிரைவு தொடருந்து

இந்தியாவின் இரு கடற்கரை நகரங்களான தமிழகத்தின் தூத்துக்குடி மற்றும் குஜராத் மாநிலம் துவாரகை மாவட்டத்திலுள்ள ஓக்கா என்ற இரு நகரங்களுக்கு இடையே இந்திய ரயில்வே துறையினரால் இயக்கப்படும் அதிவிரைவு தொடருந்து, **தூத்துக்குடி - ஓக்கா விவேக் அதிவிரைவு தொடருந்து** ஆகும். இந்த தொடருந்து 19567 மற்றும் 19568 என்ற எண்களில் இயங்கி வருகிறது.
தூத்துக்குடி முதல் ஓக்கா வரை 19567 என்ற எண்ணிலும் ஓக்கா முதல் தூத்துக்குடி வரை 19568 என்ற எண்ணிலும் இயங்கி வருகிறது. தமிழ்நாடு, ஆந்திரப் பிரதேசம், கர்நாடகா, மகாராஷ்டிரா மற்றும் குஜராத் போன்ற மாநிலங்களின் வழியாக இந்த தொடருந்து பயணிக்கிறது.
# தூத்துக்குடி- ஓக்கா விவேக் அதிவிரைவு தொடருந்து

## பெயர்க்காரணம்

2011- 12 ஆண்டு நிதிநிலை அறிக்கை அறிக்கையின் போது அப்போதைய ரயில்வே துறை மத்திய மந்திரி அவர்களால் 2013 ஆம் ஆண்டு கொண்டாடப்படும் சுவாமி விவேகானந்தர் அவர்களின் 150ஆவது ஆண்டு ஆண்டு பிறந்தநாள் கொண்டாட்டத்தின் காரணமாக **விவேக் அதி விரைவு தொடருந்துகள்** என்ற பெயரில் பல்வேறு தொடருந்துகள் அறிமுகப்படுத்தப்பட்டன. அவற்றில் ஒன்றுதான் இந்த அதிவிரைவு தொடருந்து ஆகும்.
# தூத்துக்குடி- ஓக்கா விவேக் அதிவிரைவு தொடருந்து

## பயணப் பெட்டிகளின் வடிவமைப்பு

**தூத்துக்குடி - ஓக்கா அதிவிரைவு தொடருந்து**, ஈரடுக்கு குளிர்சாதனப்பெட்டி ஒன்று, மூன்றடுக்கு குளிர்சாதன பெட்டி இரண்டு, படுக்கை வசதி கொண்ட முன்பதிவு பெட்டிகள் ஒன்பது, முன்பதிவு இல்லாத பொது பெட்டிகள் ஆறு, ஆறு அமரும் வசதி கொண்டவையும், சரக்கு பெட்டிகள் இரண்டு என மொத்தம் இருபது பெட்டிகளைக் கொண்டு இயங்கி கொண்டு இயங்கி வருகிறது. அதிகபட்சமாக மணிக்கு 110 கிலோமீட்டர் வேகத்தை தாங்கும் அளவு இந்தப் பெட்டிகள் வடிவமைக்கப்பட்டுள்ளன.  
பயணிகளின் எண்ணிக்கை, திருவிழா காலம் மற்றும் நிர்வாக காரணங்களுக்காக ரயில்வே துறையினரால் பெட்டிகளின் எண்ணிக்கை மாற்றப்படலாம்.
# தூத்துக்குடி- ஓக்கா விவேக் அதிவிரைவு தொடருந்து

## வழித்தடமும் நிறுத்தங்களும்

இந்த **தூத்துக்குடி - ஓக்கா அதிவிரைவு தொடருந்து**, நிலையத்தில் இருந்து புறப்பட்டு விருதுநகர் சந்திப்பு, , திண்டுக்கல் சந்திப்பு, கரூர் சந்திப்பு, , சேலம் சந்திப்பு, பங்காருபேட்டை, தர்மாவரம் சந்திப்பு, , வாடி சந்திப்பு, சோலாப்பூர், , லோனாவாலா, , , சூரத், வடோதரா சந்திப்பு, , ராஜ்கோட், துவாரகா நிலையங்களின் வழியாக இயக்கப்பட்டு சந்திப்பு நிலையத்தை வந்தடைகிறது. மறு மார்க்கமாகவும் இதே வழித்தடத்தில் இயக்கப்பட்டு தூத்துக்குடியை வந்தடைகிறது.
# தூத்துக்குடி- ஓக்கா விவேக் அதிவிரைவு தொடருந்து

## பயண அட்டவணை

| வண்டி எண் | நிலையக் குறியீடு | புறப்படும் நிலையம் | புறப்படும் நேரம் | புறப்படும் நாள் | சேரும் நிலையம் | சேரும் நேரம் | சேரும் நாள் |  |
| --- | --- | --- | --- | --- | --- | --- | --- | --- |
| 19567 | TN | தூத்துக்குடி தொடருந்து நிலையம் | 22.00 PM | ஞாயிற்றுக்கிழமை | ஓக்கா தொடருந்து நிலையம் | 01.35 AM | புதன்கிழமை |  |
| 19568 | OKHA | ஓக்கா தொடருந்து நிலையம் | 23.55 PM | வியாழக்கிழமை | தூத்துக்குடி தொடருந்து நிலையம் | 07.10 AM | ஞாயிற்றுக்கிழமை | } |
# தூத்துக்குடி- ஓக்கா விவேக் அதிவிரைவு தொடருந்து

## வண்டி எண் 19567

**தூத்துக்குடி - ஓக்கா அதிவிரைவு தொடருந்து** வண்டியானது தூத்துக்குடி தொடருந்து நிலையத்தில் இருந்து ஒவ்வொரு வாரமும் ஞாயிற்றுக்கிழமை இரவு 10.00 மணிக்கு புறப்பட்டு விருதுநகர் சந்திப்பு, , திண்டுக்கல் சந்திப்பு, கரூர் சந்திப்பு, , சேலம் சந்திப்பு, பங்காருபேட்டை, தர்மாவரம் சந்திப்பு, , வாடி சந்திப்பு, சோலாப்பூர், , லோனாவாலா, , , சூரத், வடோதரா சந்திப்பு, , ராஜ்கோட், துவாரகா வழியாக இயக்கப்பட்டு 40 நிறுத்தங்களையும் 425 நிலையங்களையும் கடக்க சராசரியாக மணிக்கு 52 கிலோ மீட்டர் வேகத்தில் இயக்கப்பட்டு 51 மணி 35 நிமிடங்கள் பயணித்து ஓக்கா தொடருந்து நிலையத்தை மூன்றாம் நாள் (புதன்கிழமை) அதிகாலை 01.35 மணிக்கு சென்றடைகிறது. இதன் மொத்த பயண தூரம் 2711 கிலோ மீட்டர் ஆகும். இந்த தொடருந்து தனது பயணத்தில் பங்காருபேட்டை சந்திப்பு மற்றும் நடியாட் நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி இந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# தூத்துக்குடி- ஓக்கா விவேக் அதிவிரைவு தொடருந்து

## வண்டி எண் 19568

மறுமார்க்கமாக 19568 என்ற எண்ணைக் கொண்ட இந்த தொடருந்து வண்டியானது ஓக்கா தொடருந்து நிலையத்திலிருந்து ஒவ்வொரு வாரமும் வியாழக்கிழமை இரவு 11.55 மணிக்கு இயக்கப்பட்டு 40 நிறுத்தங்களையும் 425 நிலையங்களையும் கடக்க சராசரியாக மணிக்கு 55 கிலோ மீட்டர் வேகத்தில் இயக்கப்பட்டு 51 மணி 35 நிமிடங்கள் பயணித்து தூத்துக்குடி தொடருந்து நிலையத்தை நான்காம் நாள் (ஞாயிற்றுக்கிழமை) காலை 07.10 மணிக்கு சென்றடைகிறது. இதன் மொத்த பயண தூரம் 2711 கிலோ மீட்டர் ஆகும். அதிகபட்சமாக மணி நகர் மற்றும் பங்காருபேட்டை சந்திப்பு நிலையம் வரை மணிக்கு 110 கிலோமீட்டர் வரை இந்தத் தொடருந்து இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.  
இந்த தொடருந்தின் வேகம் சராசரியாக மணிக்கு 55 கிலோ மீட்டர்களுக்கு மேல் இருப்பதால் இந்திய ரயில்வே சட்டத்தின்படி அதிவிரைவுக்கான கூடுதல் கட்டணம் பயண கட்டணத்துடன் சேர்க்கப்பட்டுள்ளது.
# மெய்யியல் ஏரணம்

**மெய்யியல் ஏரணம்** (*Philosophical logic*) என்பது மெய்யியல் பிரச்சனைகளைத் தீர்க்கவோ அல்லது அது குறித்த விவாதத்தை மேம்படுத்தவோ மரபார்ந்த வழியில் பயன்படுத்தப்பட்டு வந்த , அங்கீகரிக்கப்பட்ட ஏரண முறைகள் உள்ளடங்கிய மெய்யியல் புலத்தினைக் குறிப்பனவாகும் . இவற்றுள் சைபில் வோல்ஃபிராம் என்பவர்  
வாதம், பொருள், உண்மை ஆகியன பற்றிய படிப்பு என்றும், கோலின் மெக்கின் என்பவர் அடையாளம், இருத்தல், அறிக்கையிடல், தேவை, மற்றும் உண்மை ஆகியனவற்றையும் மெய்யியல் பாடப் புத்தகத்தின் முக்கியத் தலைப்புகளாக முன்னிலைப் படுத்துகின்றனர்  
மெய்யியல் ஏரணம் என்பது மரபார்ந்த, மரபு சார் ஏரணம் என்பனவற்றின் நீட்சிகளையும், மாற்றுகளையும் குறிப்பிடும் மரபுசாரா ஏரணத்தையும் விளக்குகிறது. இவை ஜான் பி. பர்கஸ் எழுதிய ஃபிலாசஃபிக் லாஜிக் , தி ப்ளாக்வெல் கம்பேனியன் டு ஃபிலாசஃபிக் லாஜிக், அல்லது டோவ் எம். கப்பே மற்றும் ஃபரான்ஸ் கியுந்தனர் ஆகியோர் தொகுத்த பல் தொகுதி கொண்ட ஹேன்ட்புக் ஆஃப் ஃபிலாசஃபிக் லாஜிக் ஆகிய பிரதிகளில் மிகுந்த கவனம் பெறுகின்றன.
# கைரேகை

*கைரேகை*' *(Fingerprint)* என்பது ஒரு மனித விரலின் மேல் தோலுக்கும் அதற்கு அடியில் கீழடுக்காகவுள்ள திசுக்களுக்கும் இடையில் உள்ள முகடுகளைக் குறிக்கிறது. மனிதர்களின் கைகள் புழங்கும் இடங்களில் விட்டுச் செல்லும் தடயம் எனவும் இது அறியப்படுகிறது. இவ்வாறு விட்டுச் செல்லப்பட்ட கைரேகை தடயங்களை மீட்டெடுப்பது தடய அறிவியலின் ஒரு முக்கியமான செயல் முறையாகும். ஒரு விரலின் மேலிருக்கும் ஈரப்பதம் மற்றும் எண்ணெய்ப் பசை காரணமாக கண்ணாடி அல்லது உலோகம் போன்ற மேற்பரப்புகளில் கைரேகைகள் உருவாகின்றன. தோலில் உள்ள உராய்வு முகடுகளின் உச்சிகளை காகிதம் போன்ற மென்மையான மேற்பரப்பிற்கு மாற்றப்படுவது கைரேகை பதிவெடுத்தல் எனப்படும். மை அல்லது பிற பொருட்களை பயன்படுத்தி முழுமையான கைரேகையையும் நம்மால் மீட்டெடுக்க முடியும். கைரேகை பதிவுகள் பொதுவாக விரல் மற்றும் கட்டைவிரலின் கடைசி இணைப்புத் திண்டின் பதிவுகளை கொண்டிருந்தாலே போதுமானது. இருப்பினும் கைரேகை அட்டைகளில் பொதுவாக விரல்களின் கீழ் மூட்டு பகுதிகளையும் சேர்த்து பதிவு செய்கிறார்கள்.  
மனித கைரேகைகள் விரிவானவையாகும். கிட்டத்தட்ட இவை தனித்துவமானவையாகவும் உள்ளன. ஒரு நபரின் வாழ்க்கையில் நீடித்தவை, அவை மனித அடையாளத்தின் நீண்டகால குறிப்பான்களாக இருக்கப் பொருத்தமானவை மற்றும் மனிதன் இறக்கும்வரை மாற்றவே முடியாத அடையாளம் இதுவென்று கூறலாம். தங்கள் அடையாளத்தை மறைக்க விரும்பும் நபர்களை அடையாளம் காணவும் அல்லது இயலாமையால் ஆற்றலை முற்றிலும் இழந்திருக்கின்ற அல்லது இறந்த நபர்களை அடையாளம் காணவும், அல்லது ஓர் இயற்கை பேரழிவினால் பாதிக்கப்பட்டு அடையாளம் காண முடியாமல் தவிப்பவர்களை அடையாளம் காணவும் காவல்துறையினர் அல்லது பிற அதிகாரிகளால் கைரேகை பதிவு ஆராய்ச்சிகள் மேற்கொள்ளப்படுகின்றன.
# கைரேகை

## உயிரியல்

எந்தவொரு ஒளிபுகா பொருளின் மேற்பரப்பிலும் ஒரு கைரேகை உருவாகிறது. மனித விரலில் உள்ள உராய்வு முகடுகளின் அழுத்தத்தின் தோற்றமே கைரேகையாகும் .
இரண்டு கைரேகைகளை பொருத்திப் பார்ப்பது மிகவும் பரவலாகப் பயன்படுத்தப்படும் மற்றும் மிகவும் நம்பகமான உயிரியளவியல் நுட்பங்களில் ஒன்றாகும். கைரேகையை பொருத்திப் பார்த்தல் என்பது கைரேகையின் வெளிப்படையான அம்சங்களை மட்டுமே அடிப்படையாகக் கருதுகிறது .  
ஓர் உராய்வு முகடு என்பது விரல்கள் மற்றும் கால்விரல்களின் மேல்தோலின் மீதுள்ள உயர்த்தப்பட்ட பகுதியாகும். இத்தகைய முகடுகளை மேற்தோல் முகடுகள் என்றும் அழைப்பார்கள். தோலின் மேற்பகுதியான மேல்தோலுக்கும் கீழ்பகுதியான அடித்தோலில் பற்றியிருக்கும் திசுக்கள் போன்றவற்றால் விளைகின்றன. தூண்டப்பட்ட அதிர்வுகளை பெருக்க இந்த மேல்தோல் முகடுகள் உதவுகின்றன, எடுத்துக்காட்டாக, விரல்கள் ஒரு சீரற்ற மேற்பரப்பில் துலங்கும்போது சிறந்த அமைப்புடன் உணர்வில் ஈடுபடும் உணர்ச்சி நரம்புகளுக்கு சமிக்ஞைகளை சிறப்பாக கடத்துகின்றன . சொரசொரப்பான மேற்பரப்புகளைப் பிடிக்கவும் இந்த முகடுகள் உதவுகின்றன. இதேபோல ஈரமான நிலையில் மேற்பரப்புடன் நல்ல தொடர்பை மேம்படுத்தவும் இவை உதவுகின்றன .
# கைரேகை

## வகைப்பாடுகள்

கணினிமயமாக்கலுக்கு முன்பு சேகரித்து வைக்கப்பட்டிருந்த பெரிய கைரேகை களஞ்சியத்தின் உள்ளடக்கத்திலிருந்தே மனிதர்களால் பொருத்திப் பயன்படுத்தப்பட்டன. கைரேகைகளின் வகைப்பாடு அமைப்பு கைரேகைகளை அவற்றின் குறிப்பிடத்தக்க குணாதிசயங்களின்படி தொகுத்து வைக்கிறது. எனவே இவ்வகைப்பாட்டின் உதவியால் கைரேகைகளின் பெரிய தரவுத்தளத்தில் உள்ள ஒரு கைரேகையை தேர்ந்தெடுத்து பொருத்த உதவுகிறது. பொருந்த வேண்டிய வினவல் கைரேகையை ஏற்கனவே இருக்கும் தரவுத்தளத்தில் இடம்பெற்றுள்ள கைரேகைகளின் துணைக்குழுவுடன் ஒப்பிடலாம். தொடக்க கால வகைப்பாட்டு அமைப்புகள் பல அல்லது அனைத்து விரல்களிலும் வட்ட வடிவங்களின் இருப்பு அல்லது இல்லாமை உள்ளிட்ட பொதுவான முகடு வடிவங்களை அடிப்படையாகக் கொண்டிருந்தன.
# மு. கார்த்திகேயப் புலவர்

**மு. கார்த்திகேயப் புலவர்** (1819 - 1898) ஈழத்துத் தமிழறிஞரும், புலவரும், நாடகாசிரியரும், இதழாசிரியரும் ஆவார். வேதாகமங்களை நன்கு கற்றறிந்தவர். 1886 ஆம் ஆண்டில் *உதயபானு* என்ற இதழை ஆரம்பித்து வெளியிட்டு வந்தார்.
# மு. கார்த்திகேயப் புலவர்

## வாழ்க்கைக் குறிப்பு

யாழ்ப்பாணம், காரைநகரில் முருகேசையர் என்பவருக்குப் பிறந்தவர் கார்த்திகேயப் புலவர். தனது தந்தையிடம் இருந்து தமிழையும், காரைநகரைச் சேர்ந்த சுவாமிநாத தேசிகரிடம் இருந்து வடமொழியையும் கற்றார். பின்னர் தமதூரைச் சேர்ந்த சண்முகம்பிள்ளை என்பவரிடம் கல்வி கற்றார். ஆறுமுக நாவலரின் ஆசிரியரான இருபாலை சேனாதிராச முதலியாரிடம் தமிழ் இலக்கணத்தை முறையாகப் பயின்றார். தமது ஊரிலேயே பாடசாலை ஒன்றை ஆரம்பித்து அதன் ஆசிரியராக இருந்து பல மாணவர்களைப் பயிற்றுவித்தார்.
# மு. கார்த்திகேயப் புலவர்

## நாடகங்கள்

கார்த்திகேயப் புலவர் கந்த புராணத்தில் வரும் சூரபதுமனின் சரித்திரத்தை நாடகமாக இயற்றி நடிப்பித்தார். மகாபாரதக் கதாபாத்திரமான சந்திரவண்னனின் சரித்திரத்தையும் நாடகமாக எழுதினார்.
# மு. கார்த்திகேயப் புலவர்

## எழுதிய நூல்கள்

இளமையிலேயே கவிகள் இயற்றும் ஆற்றல் பெற்றிருந்த இவர் தமது தந்தையால் பாடப்பெற்ற *தன்னையமகவந்தாதியின்* கடைசி 30 செய்யுள்களையும் பாடி நிரப்பினார். இவர் இயற்றிய நூல்கள்:  
- திருத்தில்லைப் பல்சந்தமாலை
- திண்ணபுரத் திரிபந்தாதி
- நகுலேசரியமக அந்தாதி
- திக்கைத் திரிபந்தாதி
- வண்ணைத் திரிபந்தாதி
# ஜெயந்தி நாயக்

முனைவர் **ஜெயந்தி நாயக்** (ஆங்கிலம்: Jayanti Naik) இவர் கோவாவின் கியூபெம் தாலுகாவில் உள்ள அமோனா பகுதியைச் சேர்ந்த கொங்கனி எழுத்தாளரும், நாட்டுப்புறவியலில் ஆராய்ச்சியாளருமாவாவார். மேலும் அவர் ஒரு சிறுகதை எழுத்தாளராகவும், நாடக ஆசிரியராகவும், குழந்தைகள் எழுத்தாளராகவும், நாட்டுப்புற எழுத்தாளராகவும், மொழிபெயர்ப்பாளராகவும் உள்ளார். கோவா பல்கலைக்கழகத்திலிருந்து கொங்கனி துறையில் முனைவர் பட்டம் பெற்ற முதல் நபர் இவராவார். அவர் ஒரு சாகித்திய அகாதமி விருது வென்றவர் ஆவார். சுமார் முப்பதாண்டுகளுகளாக அவரது வாழ்க்கையில், அவர் சராசரியாக ஒரு வருடத்திற்கு ஒரு புத்தகத்தை தயாரித்துள்ளார்.
# ஜெயந்தி நாயக்

## கொங்கனி நாட்டுப்புறவியல்

டாக்டர் ஜெயந்தி நாயக் கோவா கொங்கனி அகாடமியின் நாட்டுப்புறப் பகுதியை கவனித்துக்கொள்கிறார், இதன் நோக்கம் "கோவாவின் வளமான நாட்டுப்புறக் கதைகளைப் பாதுகாத்தல் மற்றும் பாதுகாத்தல்" என்பதாகும். அவரது படைப்புகளில் *இரதா துஜியோ குடியோ*, *கண்ணர்* *குந்தி நாரி*, *துலோய் உகள்ளி கெல்லியானி*, *மணலிம் கீதம்*, *பெத்னெகோ தோஸ்ரோ* மற்றும் *லோக்பிம்ப் ஆகியன அடங்குவர்* .  
நாயக் நாட்டுப்புறவியல் குறித்து 16 புத்தகங்களை எழுதியுள்ளார். *கொங்கனி லோக்வேத்* என்ற தலைப்பில் *கொங்கனி* நாட்டுப்புறக் கதைகள் *குறித்த* அவரது புத்தகத்தில், கொங்கனி பேசும் புலம்பெயர்ந்தோர் மத்தியில் பல நாட்டுப்புறக் கதைகள் உள்ளன. அவர்கள் தென்னிந்திய மாநிலங்களான கர்நாடகா மற்றும் கேரளாவில் தங்கள் நிரந்தர இல்லத்தை பிராந்திய சாய்வோடு தங்கள் நிலையான வடிவத்தில் உருவாக்கியுள்ளனர். ஏனெனில் அவை அவரிடம் வரைபடமாக விவரிக்கப்பட்டுள்ளன. .  
நாயக்கின் *அமோனெம் யெக் லோக்ஜின்* ( கோவா கொங்கனி அகாதமி விருது, 1993) அமோனா கிராமம் மற்றும் அதைச் சுற்றியுள்ள பகுதிகளை மையமாகக் கொண்டுள்ளது. இது அதன் வரலாறு மதம், சமூக நடைமுறைகள், திருவிழாக்கள் மற்றும் நாட்டுப்புறக் கதைகள் போன்றவற்றை உள்ளடக்கியது. மராத்தி செய்தித்தாளான லோக்மத்தில் வெளிவந்த கோவா நாட்டுப்புறக் கதைகள் குறித்த தனது கட்டுரைகளின் தொகுப்பை 2019 ஆம் ஆண்டில் ராஜீ பிரகாசன் 'குட்பந்த்' என்ற பெயரில் வெளியிட்டார்.
# ஜெயந்தி நாயக்

## நாட்டுப்புற கதைகள்

2008 ஆம் ஆண்டில் கோவா கொங்கனி *அகாதமியால்* வெளியிடப்பட்ட உரோமானிய (உரோமி) கதைகளில் உள்ள கொங்கனி நாட்டுப்புறக் கதைகளின் தொகுப்பான *வெஞ்சிக் லோக் கன்னியோவை* அவர் தொகுத்துத் திருத்தியுள்ளார். இது பெலிசியோ கார்டோசோவால் மொழி பெயர்க்கப்பட்டுள்ளது .
# ஜெயந்தி நாயக்

## விருதுகள் மற்றும் பிற சாதனைகள்

அவர் பல மாநில மற்றும் தேசிய அளவிலான விருதுகளைப் பெற்றுள்ளார். அவற்றில் குறிப்பிடத்தக்கவை 2002 இல் கலா அகாதமி இலக்கிய விருது; முனைவர் டி. எம். ஏ. பை அறக்கட்டளையின் சிறந்த கொங்கனி புத்தக விருது கொங்கனி லோகன்யோ என்ற படைப்பிற்கு 2002 இல் வழங்கப்பட்டது. 'அதாங்' என்ற சிறுகதைத் தொகுப்பிற்காக 2004 ஆம் ஆண்டில் சாகித்ய அகாடமி இலக்கிய விருது வழங்கப்பட்டது. 2009 இல் யசதமினி புரஸ்கார் வழங்கப்பட்டது. ஆங்கிலம் தவிர, அவரது கதைகள் இந்தி, மராத்தி, தெலுங்கு மற்றும் மலையாள மொழிகளில் மொழிபெயர்க்கப்பட்டுள்ளன.  
கொங்கனி அகாதமி இலக்கிய இதழான 'அனன்யா'வின் ஆசிரியராக உள்ளார்.  
ஜெயந்தி நாயக், கொங்கனி எழுத்தின் ஒரு தொகுப்பில், *கதா தர்பன்* என்று அழைக்கப்பட்டு, நவம்பர் 2009 இல், மெனிசஸ் பிராகன்சா நிறுவனத்தின் 138 வது ஆண்டு நிறைவைக் குறிக்கும் வகையில் வெளியிடப்பட்டது.  
ஜெயந்தி நாயக் முன்னதாக கோவாவில் உள்ள ஆல்டோ போர்வோரிமிலிருந்து வெளியேறிய கொங்கனி பயிற்சி மற்றும் ஆராய்ச்சி மையமான தாமஸ் ஸ்டீபன்ஸ் கொன்க்னி கேந்தருடன் இருந்தார். 2005 ஆம் ஆண்டில் கொங்கனியில், தனது ஆய்வறிக்கையை சமர்ப்பித்து பி.எச்.டி பெற்ற முதல் நபர் என்ற பெருமையையும் பெற்றார்.
# ஏ. கே. டி மெட்ரிகுலேசன் மேல்நிலைப் பள்ளி

ஏ.கே.டி. அகாடமி மெட்ரிகுலேஷன் மேல்நிலைப்பள்ளி கள்ளக்குறிச்சி பகுதியில் அமைந்துள்ளது. இந்த பள்ளி 1990 இல் தொடங்கப்பட்டது.
# ஏ. கே. டி மெட்ரிகுலேசன் மேல்நிலைப் பள்ளி

## இருப்பிடம்

ஏ.கே.டி. அகாடமி வளாகம் பரப்பளவில் அமைந்துள்ளது. இப்பள்ளி கள்ளக்குறிச்சி மாவட்டத்திலிருந்து 2 கிலோமீட்டர் தொலைவில் சேலம் - சென்னை தேசிய நெடுஞ்சாலையில் அமைந்துள்ளது (விழுப்புரத்திலிருந்து 72 கி.மீ.), தமிழ்நாடு, இந்தியா.
# ஏ. கே. டி மெட்ரிகுலேசன் மேல்நிலைப் பள்ளி

## ஏ.கே.டி.யின் கீழ் உள்ள நிறுவனங்கள்

- ஏ.கே.டி. அகாடமி மெட்ரிகுலேஷன் மேல்நிலைப்பள்ளி,
- ஏ.கே.டி. நினைவு வித்யா சாகேத் மூத்த மேல்நிலைப்பள்ளி (சி.பி.எஸ்.இ),
- ஏ.கே.டி. நினைவு பள்ளி (மாநில வாரியம் {இ / த}),
- ஏ.கே.டி. நினைவு பொறியியல் மற்றும் தொழில்நுட்ப கல்லூரி,
- ஏ.கே.டி. ஆசிரியர் பயிற்சி நிறுவனம்,
- ஏ.கே.டி. பி.எட்., எம்.எட்., கல்லூரி,
- ஏ.கே.டி. பாலிடெக்னிக் கல்லூரி,
- ஏ.கே.டி. ஐஐடி-நீட் அகாடமி
# ஏ. கே. டி மெட்ரிகுலேசன் மேல்நிலைப் பள்ளி

## கல்வி சாதனைகள்

10 வது மெட்ரிகுலேஷன்  
- 1996 - 1997 - விழுப்புரம் மாவட்டத்தில் முதல் 1024/1100 மற்றும் இரண்டாவது 1009/1100 இடம்.
- 1998 - 1999 - விழுப்புரம் மாவட்டத்தில் முதல் இடம் 1020/1100.
- 2006 - 2007 - விழுப்புரம் மாவட்டத்தில் முதல் 1056/1100 மற்றும் இரண்டாவது 1048/1100 இடம்.  
12 வது உயர்நிலை  
- 2003 - 2004 - விழுப்புரம் மாவட்டத்தில் முதல் இடம் 1170/1200 ( ராஜேஷ்) மற்றும் இரண்டாவது 1155/1200 இடம்.
- 2004 - 2005 - விழுப்புரம் மாவட்டத்தில் முதல் இடம்1164/1200
- 2005 - 2006 - விழுப்புரம் மாவட்டத்தில் மூன்றாவது 1152/1200 (ஆர்.அரவிந்த்குமார்) மற்றும் நான்காவது 1150/1200 (ஆர்.ரவி சந்திரன்) இடம்.
- 2006 - 2007 - விழுப்புரம் மாவட்டத்தில் முதல் 1177/1200 (மாநில தரவரிசையில் 5 வது இடம் )* மற்றும் மாவட்டளவில் இரண்டாவது 1163/1200 இடம்.
- 2007 - 2008 - விழுப்புரம் மாவட்டத்தில் முதலிடம் 1179/1200 (மாநில தரவரிசையில் 4 வது இடம் ) (ஹரிநிவாஸ்.வி).
# பாலகிருஷ்ண பகவந்த் போர்கர்

**பாலகிருஷ்ண பகவந்த் போர்கர்** (ஆங்கிலம்: Balakrishna Bhagwant Borkar) ( பிறப்பு:1910 நவம்பர் 30 - இறப்பு : சூலை 1984) இவர் இந்தியாவின் கோவாவைச் சேர்ந்த ஒரு கவிஞராவார்.  
பா-கி-பாப் என்றும் அழைக்கப்படும் பா பா போர்கர் சிறு வயதிலேயே கவிதைகள் எழுதத் தொடங்கினார். விஷ்ணு சாகரம் கண்டேகர் போர்கரின் வசனத்தின் ஆரம்ப வெற்றியாளர் ஆவார். போர்கர் 1950 களில் கோவாவின் சுதந்திரத்திற்கான போராட்டத்தில் சேர்ந்து புனேவுக்குச் சென்றார், அங்கு அவர் வானொலியில் பணியாற்றினார். அவரது கொங்கனி வெளியீடும் கணிசமானதாக இருந்தாலும் அவரது பெரும்பாலான இலக்கியங்கள் மராத்தியில் எழுதப்பட்டுள்ளன. அவர் உரைநடை எழுத்தாளராகவும் சிறந்து விளங்கினார்.  
அவரது நீண்ட கவிதைகள் *மகாத்மயன்*, (காந்திக்கு அர்ப்பணிக்கப்பட்ட ஒரு முடிக்கப்படாத கவிதை), மற்றும் *தமாகோசுதோத்ரா* ( நீரிழிவு மற்றும் முதுமை காரணமாக குருட்டுத்தன்மை ஏற்பட வாய்ப்புள்ளதைப் பற்றியது). அவரது புகழ்பெற்ற கவிதைகளில் ஒன்று "மசா காவ்", அதாவது "என் கிராமம்" என்பதாகும். போர்கரின் மரணத்திற்குப் பிறகு, பு லா தேசுபாண்டே மற்றும் அவரது மனைவி சுனிதாபாய் ஆகியோர் போர்கரின் கவிதைகளைப் பொது வெளியில் வெளியிட்டனர். பக்கிபாப் 1984 ஜூலை 8 இல் இறந்தார்.
# பாலகிருஷ்ண பகவந்த் போர்கர்

## வாழ்க்கை

பால்கிருஷ்ண பகவந்த் போர்கர் 1910 நவம்பர் 30 ஆம் தேதி கோவாவின் போரிம் கிராமத்தில் ஜுவாரி ஆற்றின் கரையில் பிறந்தார். அவரது வீட்டின் சூழ்நிலை மிகவும் பக்தியுள்ளதாக இருந்தது, அங்கு பஜனைகள், கீர்த்தனைகள், புனித நூல்கள் வாசிப்பது மற்றும் மகாராட்டிராவின் புனிதர்களின் பாடல்கள் இருந்தன. ஒரு வீட்டு விதியாக, ஒவ்வொரு குழந்தையும் புதிய அபங்கங்களை மனப்பாடம் செய்து கற்றுக்கொள்ள வேண்டும்.  
ஒரு முறை பக்கிபாப் ஒரு சில புதிய அபங்கத்தைக் கற்றுக் கொள்ள மறந்துவிட்டதாகவும், அவராகவே அபங்கம் இயற்றியதாகவும் கூறப்படுகிறது. கேட்டுக்கொண்டிருந்த மக்கள் ஆச்சரியப்பட்டார்கள். இளம் பக்கி இதைச் செய்திருக்க முடியும் என்று நம்ப முடியவில்லை. மேலும் ஒரு அபங்கம் இசையமைக்கும்படி அவரிடம் கேட்கப்பட்டது. அவர் மேலும் ஒரு அபங்கம் பாடியதன் மூலம் அவர்களை மீண்டும் ஆச்சரியப்படுத்தினார். மேலும் அதை " *பக்கி மானே* " என்ற வசனத்துடன் முடித்தார் (எனவே அவரை பக்கி எனக் கூறுகின்றனர்).
# பாலகிருஷ்ண பகவந்த் போர்கர்

## கல்வி

பக்கிபாபின் தாய்மொழி கொங்கனி ஆகும். மராத்திய ஊடகத்தில் இரண்டாம் வகுப்பு வரை தனது பள்ளிப் படிப்பை முடித்தார். அந்த நேரத்தில் கோவா போர்த்துகீசியர்களின் காலனித்துவ ஆட்சியின் கீழ் இருந்தது. மேலும் பக்கி தனது மேலதிக கல்வியை போர்த்துகீசிய மொழியில் முடிக்க வேண்டியிருந்தது.
# பாலகிருஷ்ண பகவந்த் போர்கர்

## தொழில்

அவர் போர்த்துக்கேய மொழி ஆசிரியர் பட்டம் பெற்றார். நிதி பற்றாக்குறையால் அவரால் முறையான கல்வியைத் தொடர முடியவில்லை, மேலும் தனக்கு ஒரு வேலை தேட வேண்டியிருந்தது. 1930 முதல் 1945 வரை கோவா மாநிலத்தில் பல்வேறு பள்ளிகளில் ஆசிரியராகப் பணியாற்றினார். பின்னர் அவர் மும்பைக்குப் புறப்பட்டார், அங்கு அவர் கொங்கனி பத்திரிகைகளை *அமச்சா கோமதக்* மற்றும் *போர்ஜெகோ* *அவாஜ்* ஆகியவற்றில் பணியாற்றினார். நவம்பர் 1955 இல் அனைத்திந்திய வானொலியில் சேர்ந்தார். 1970 ல் ஓய்வு பெறும் வரை அங்கு பணியாற்றினார்.
# பாலகிருஷ்ண பகவந்த் போர்கர்

## எழுத்துப் பணி

பக்கிபாபின் முதல் கவிதைத் தொகுப்பு " *பிரதிபா* " 1930 இல் வெளியிடப்பட்டது. அப்போது அவருக்கு வயது 20 தான் ஆனது. அவர் இயற்கையால் ஈர்க்கப்பட்டார். குறிப்பாக கோவாவின் இயற்கை அழகு மற்றும் அது அவரது கவிதைகள் மற்றும் படைப்புகளில் பொருத்தமாக சித்தரிக்கப்பட்டுள்ளது. விடுதலை இயக்கத்தை அறிவிக்க முனைவர் ராம் மனோகர் லோகியா 1946 இல் கோவா வந்தபோது, பக்கிபாப் ஒரு கணம் கூட யோசிக்காமல் சுதந்திர போராட்டத்தில் குதித்தார். அவரது அமைப்பு *கோயன் லோகியா அய்லோர்* (லோகியா கோவாவுக்கு வந்துவிட்டார்) மிகவும் பிரபலமானது. பாதுகாப்பான அரசாங்க வேலையை தியாகம் செய்துவிட்டு, தனக்கு ஆதரவான பத்து பேருடன் வீட்டை விட்டு வெளியேறிய அவர், முழு மனதுடன் இயக்கத்தில் குதித்து, தனது கவிதைகள் மூலம் தேசபக்தியை பரப்புவதற்கான பணியை மேற்கொண்டார்.
# பாலகிருஷ்ண பகவந்த் போர்கர்

## விருதுகள்

பக்கிபாப் கோட்டை அவரது மாறுபட்ட உணர்திறன், அவரது பல வண்ண படங்கள் மற்றும் வாழ்க்கையின் சந்தோஷங்களையும் துக்கங்களையும் வெளிப்படுத்தக்கூடிய எளிதானது. அவரது படைப்புகள் இயற்கையைப் பற்றியும், தேசபக்தி பற்றியும், உடல் மற்றும் ஆன்மாவைப் பற்றியும், புத்திசாலித்தனமான மற்றும் தியானமான, தனிநபர் மற்றும் சமுதாயத்தைப் பற்றியும் இருந்தன. அவர் கோவாவின் கவிஞர், மகாராட்டிராவின் கவிஞர். அவர் இந்தியாவின் கவிஞர். இலக்கியம் மற்றும் கல்வித் துறையில் அவர் செய்த சிறப்பான சேவையை அங்கீகரிக்கும் விதமாக அப்போதைய குடியரசுத் தலைவர் எஸ்.ராதாகிருஷ்ணன் அவர்களால் இந்தியாவின் நான்காவது மிக உயர்ந்த சிவில் விருது பத்மஸ்ரீ விருது வழங்கப்பட்டது. இந்தியாவின் சுதந்திரத்திற்காக அவர் செய்த சிறப்பான சேவைகளுக்காக 1974 ஆம் ஆண்டில் இந்திய அரசாங்கத்தால் *தாமிரக் கேடயம்* (காப்பர் கேடயம்) வழங்கப்பட்டது.
# மனோகர் ராய் சர்தேசாய்

**முனைவர்** **மனோகர் ராய் சர்தேசாய்** (ஆங்கிலம் : Dr. Manohar Rai Sardesai) (பிறப்பு: 18 ஜனவரி 1925 - இறப்பு: 22 ஜூன் 2006) இவர் இந்தியாவின் கோவாவிலிருந்து வந்த ஒரு கொங்கனி கவிஞரும், எழுத்தாளரும் மற்றும் பிரெஞ்சு மொழிபெயர்ப்பாளரும் ஆவார். சோர்போன் பல்கலைக்கழகத்தில் "எல்மேஜ் டி எல்இண்டே என் பிரான்ஸ்" என்ற தனது ஆய்வறிக்கைக்காக அவர் தனது *டாக்டராட் லெட்டர்ஸ்* ஃபிரான்சைஸைப் பெற்றார் . நவீன கொங்கனி கவிதைகளின் எழுச்சிக்கு அவர் பெருமை சேர்த்துள்ளார். சர்தேசாய் 2006 இல் இறந்தார்.
# மனோகர் ராய் சர்தேசாய்

## ஆரம்பகால வாழ்க்கை

மனோகர் ராய் சர்தேசாய் 1825 ஜனவரி 18 அன்று பிறந்தார். 1942 இல் அவர் மார்கோவாவிலுள்ள பாடிகர் மாதிரி உயர்நிலைப் பள்ளியில் அவரது மெட்ரிகுலேஷன் தேர்வுகளில் தேர்ச்சியடைந்தார் . அவர் 1947 இல் மும்பைய் பல்கலைக்கழகத்தில் இளங்கலை படித்து முதல் வகுப்பில் பட்டம் பெற்றார். அவர் தனது முதுகலையிலும் முதலிடம் பிடித்து வெற்றிகரமாக முடித்தார். 1949 இல் அதே பல்கலைக்கழகத்தில் பிரஞ்சு மற்றும் மராத்தியிலும் முதலிடம் பிடித்தார். அவர் 1958 ஆம் ஆண்டில் பாரிஸின் சோர்போன் பல்கலைக்கழகத்தில் தனது *டாக்டரேட் லெட்டர்ஸ் ஃபிரான்சைஸைப் பெற்றார்*. கோவா பல்கலைக்கழகத்திலும், மும்பை பல்கலைக்கழகத்திலும், மும்பாயில் உள்ள பல கல்லூரிகளில் பிரெஞ்சு மொழியைக் கற்பித்தார்.  
அவர் பிரபல சிறுகதை எழுத்தாளர் லட்சுமணராவ் சர்தேசாயின் மகனாவார். புத்தகங்களால் சூழப்பட்ட அவர் சிறு வயதிலேயே எழுதத் தொடங்கியதில் ஆச்சரியமில்லை. அவருள் நேரடியாக ஊடுருவிய கொங்கனி கவிதைகளுக்காகவும் அறியப்பட்டார். சர்தேசாய் பனாஜி, அகில இந்திய வானொலியிலும், கோவா மற்றும் மும்பை மற்றும் புனேயில் தூர்தர்ஷனிலும் பாடல்கள், கவிதைகள், பேச்சுக்கள், நாடகங்கள் போன்ற பல அம்சங்களை ஒளிபரப்பினார். ஐரோப்பா மற்றும் இந்தியா முழுவதும் பயணம் செய்த அவர் கொங்கனி, ஆங்கிலம், பிரஞ்சு, போர்த்துகீசியம் மற்றும் மராத்தி மொழிகளில் எழுதினார்.
# மனோகர் ராய் சர்தேசாய்

## கவிதைகள்

சர்தேசாய் கொங்கனியைப் பிரதிநிதித்துவப்படுத்தும் சாகித்திய அகாடமி நிர்வாகக் குழுவில் உறுப்பினராக இருந்தார். மேலும் இந்திய தேசிய புத்தக அறக்கட்டளைக்காகவும் எழுதினார். அவரது கவிதைகளின் குறிப்பிடத்தக்க தொகுப்புகள் *அய்ஜ் ரீ தாலோர் போட்லி போடி* (1961), *கோமா துஜியா மொககாதிர்* (1964), *ஜெயத் ஜேஜ்* (1964), *ஜெய் புன்னியாபுய், ஜெய் பாரத்* (1965), *பெபியாச்செம் கசார்* (1965), *ஜெயோ ஜூயோ* (1970) மற்றும் *பிசோலிம்* (1979) போன்றவையாகும். தில்லியின் சாகித்திய அகாதமிக்கு கவிதைகளின் தொகுப்பையும் வெளியிட்ட அவர் உரைநடை, நாடகம் மற்றும் குழந்தைகள் இலக்கியத்தின் பல படைப்புகளை வெளியிட்டார்.
# மனோகர் ராய் சர்தேசாய்

## மொழிபெயர்ப்பு

பிரெஞ்சு மொழியில் இருந்து கொங்கனியில் பல படைப்புகளை மொழிபெயர்த்துள்ளார். 1994 இல் ரோமெய்ன் ரோலண்ட் எழுதிய "லா வை டி விவேகானந்தா" (விவேகானந்தா) மற்றும் 2000 ஆம் ஆண்டில் இழான்-பவுல் சார்த்தர் எழுதிய "லெஸ் மோட்ஸ்" ("உத்ரம்") ஆகியவற்றின் மொழிபெயர்ப்புகள் அவரது சில படைப்புகளை உள்ளடக்கியது. 2004 ஆம் ஆண்டில் *கொங்கனி-ஆங்கில அகராதியையும்* தயாரித்தார். 1999 இல் கோவா பல்கலைக்கழகத்தால் வெளியிடப்பட்ட நான்கு தொகுதிகளான *கொங்கனி என்சைக்ளோபீடியாவின்* தலைமை ஆசிரியராகவும் இருந்தார்.
# மனோகர் ராய் சர்தேசாய்

## விருதுகள் மற்றும் மரியாதைகள்

பிரெஞ்சு மொழி மற்றும் கலாச்சாரத்திற்கான அவரது சேவைகளை அங்கீகரிக்கும் விதமாக 1988 ஆம் ஆண்டில் பிரெஞ்சு அரசாங்கம் அவருக்கு " செவாலியே விருதை வழங்கியது. டாக்டர் சர்தேசாய் தனது இலக்கிய பங்களிப்புகளுக்காகவும் கற்பித்தல் தொழிலிலும் பல விருதுகளை வென்றுள்ளார். விருதுகளில் மிகவும் குறிப்பிடத்தக்கவை *பிசொல்லிம்* என்ற படைப்பிற்கான சாகித்திய அகாதமி விருது ஆகும்.  
1962 மே 26 மற்றும் 27 ஆகிய தேதிகளில் கோவாவின் மார்கோவில் நடைபெற்ற அகில இந்திய கொங்கனி பரிஷத்தின் 8 வது அமர்வுக்கு அவர் தலைமை தாங்கினார் - 1961 டிசம்பர் 19, அன்று போர்த்துகீசிய ஆட்சியில் இருந்து கோவா விடுவிக்கப்பட்ட பின்னர் நடைபெறுவது இது முதல் முறையாகும். பின்னர் கோவாவின் கொங்கனி பாஷா மண்டலத்தின் தலைவராக இருந்துள்ளார்.  
அவர் "அலையன்ஸ் ஃபிராங்காயிஸ் டி கோவா" இன் வாழ்க்கை உறுப்பினராகவும், கோவாவின் பல்கலைக்கழக ஆசிரியர் சங்கத்தின் நிறுவனர் தலைவராகவும் இருந்துள்ளர்.
# அஸ்வின் குமார்

**அஸ்வின் குமார்** என்பவர் கோயம்புத்தூ<nowiki/>ரில் பிறந்த தமிழ் தொலைக்காட்சி மற்றும் திரைப்பட நடிகர் ஆவார். இவர் 2009 ஆம் ஆண்டு முதல் செல்லமே (2009-2012), தாமரை (2014-2018), குலதெய்வம் (2017-2018), லட்சுமி கல்யாணம் (2017) போன்ற பல தொடர்களில் நடித்துள்ளார்.
# அஸ்வின் குமார்

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை
! குறிப்பு**  
| 2009-2012 | செல்லமே | மணியரசு | சன் தொலைக்காட்சி | துணை கதாபாத்திரம் |
| --- | --- | --- | --- | --- |
| 2014 | எதிர் வீட்டு பையன் | முன்னணி கதாபாத்திரம் |  |  |
| 2014-2018 | தாமரை | துவாரகேஷ் |  |  |
| 2017-2018 | குலதெய்வம் | அர்ஜுன் | துணை கதாபாத்திரம் |  |
| 2017 | லட்சுமி கல்யாணம் | கல்யாண் | விஜய் தொலைக்காட்சி | முன்னணி கதாபாத்திரம் |
| நீலி | சத்யா | விருந்தினராக |  |  |
| 2017-2019 | அழகிய தமிழ் மகள் | கெளதம் | ஜீ தமிழ் | துணை கதாபாத்திரம் |
| 2018 | சுமங்கலி | செல்வம் | சன் தொலைக்காட்சி |  |
| 2019 | தமிழ்ச்செல்வி | அமுதன் | முன்னணி கதாபாத்திரம் |  |
| 2020-ஒளிபரப்பில் | சித்தி (பருவம் 2) | துணை கதாபாத்திரம் |  |  |
# ரேவாரி ரயில்வே பாரம்பரிய அருங்காட்சியகம்

**ரேவாரி ரயில்வே பாரம்பரிய அருங்காட்சியகம் (Rewari Railway Heritage Museum)** (முன்னர் **ரேவாரி நீராவி லோகோமோட்டிவ் கொட்டகை**) டெல்லி என்.சி.ஆரில் உள்ள, சி.1893ஆம் ஆண்டில் ஆரம்பிக்கப்பட்ட ரயில் அருங்காட்சியகமாகும். இது இந்தியாவின் ஹரியானாவில் உள்ள ரேவாரி நகரில் உள்ளது. 1893 ஆம் ஆண்டில் கட்டப்பட்ட இது, இந்தியாவில் எஞ்சியிருக்கும் ஒரே நீராவி என்ஜின் கொட்டகை என்ற பெருமையினைக் கொண்டதாகும். இந்தியாவின் கடைசியாக எஞ்சியிருக்கின்ற நீராவி என்ஜின்கள் மற்றும் உலகின் மிகப் பழமை வாய்ந்த, 1855 ஆம் ஆண்டில் கட்டப்பட்ட நீராவி என்ஜின் தேவதை ராணி ஆகியவையும் இங்கு உள்ளன. இது ரேவாரி ரயில் நிலைய நுழைவாயிலின் வடக்கில் 400 மீ (1,300 அடி), குர்கானில் இருந்து 50 கி.மீ. (31 மைல்), புதுதில்லியில் சாணக்யபுரியில் உள்ள தேசிய ரயில் அருங்காட்சியகத்தில் இருந்து 79 கி.மீ. (49 மைல்) தொலைவில் அமைந்துள்ளது.
# ரேவாரி ரயில்வே பாரம்பரிய அருங்காட்சியகம்

## வரலாறு

### நீராவி என்ஜின் கொட்டகை

1893 ஆண்டில் கட்டப்பட்ட ரேவாரி லோகோமொடிவ் கொட்டகை அக்காலகட்டத்தில் வட இந்தியாவில் இருந்த ஒரே லோகோமோடிவ் கெட்டகை ஆகும். அது தில்லியிலிருந்து பெஷாவரை இணைக்கின்ற இரயில் தடத்தின் ஒரு பகுதியாகவும் இருந்தது. 1990 களில் நீராவி என்ஜின்கள் படிப்படியாக அகற்றப்பட்டு வழக்கொழிந்த பின்னர், மீட்டர் கேஜ் தடங்களில் நீராவி இழுவை 1994 ஜனவரி வாக்கில் நிறுத்தப்பட்டது. அடுத்து, பல ஆண்டுகளாக லோகோ கொட்டகை கவனிக்கப்படாமல் இருந்து வந்தது. பின்னர் அது புனரமைக்கப்பட்டது. மே 2002 இல் நீராவி கொட்டகை மீண்டும் திறந்து வைக்கப்பட்டது.
# ரேவாரி ரயில்வே பாரம்பரிய அருங்காட்சியகம்

## வரலாறு

### பாரம்பரிய அருங்காட்சியகம்

ரேவாரி நீராவி லோகோமோட்டிவ் கொண்டகை ஒரு பாரம்பரிய சுற்றுலாத் தலமாக பின்னர் புதுப்பிக்கப்பட்டது, அதன் முகப்பு புனரமைப்பு செய்யப்பட்டு, மீட்டெடுக்கப்பட்டது., டிசம்பர் 2002 இல் இந்திய ரயில்வேயால் ஓர் அருங்காட்சியகம் என்ற நிலையில் சேர்க்கப்பட்டது.
# ரேவாரி ரயில்வே பாரம்பரிய அருங்காட்சியகம்

## காட்சிப்பொருள்கள்

இந்தக் கொட்டகை மற்றும் வளாகம் உலகின் மிகப் பழமையான நீராவி என்ஜின்களில் 11 என்ஜின்களைக் கொண்டுள்ளது. இந்தியாவில் 16 என்ஜின்கள் செயல்பாட்டில் உள்ளன. இந்த என்ஜின்களில் மீட்டெடுக்கப்பட்டவை மற்றும் இன்னும் செயல்பட்டு வருவனவற்றில் பின்வருவன அடங்கும்:  
- **பால்ட்வின் AWE**, அமெரிக்க நிறுவனமான பால்ட்வின் லோகோமோடிவ் ஒர்க்ஸ் நிறுவனத்தால் 1945 ஆம் ஆண்டில் கட்டப்பட்டது
- **அக்பர் WP1761** முகலாய பேரரசர் அக்பரை நினைவுகூறும் வகையில், 1963 ஆம் ஆண்டில் சித்தரஞ்ஜன் லோகோமொடிவ் ஒர்க்ஸ் பணிமனையில் கட்டப்பட்டு,1965 ஆம் ஆண்டில் செயல்பாட்டிற்கு வந்தது. அதில் 4-6-2 சக்கர வசதி, 5 &nbsp; அடி 6 அங்குலம் (1,676 &nbsp; மிமீ) பாதையில் அதிகபட்ச வேகம் மணிக்கு 110 கி.மீ. செல்லும் தன்மையுடையது. தற்போது இதன் வேகம் மணிக்கு 45 கி.மீ. என்று குறைக்கப்பட்டது. சுறுசுறுப்பான சேவையில் இருந்து ஓய்வு பெற்ற பின்னர், இந்த லோகோமோட்டிவ் பிரிவு சஹரன்பூர் ரயில்வே கொட்டகையில் இயங்கிவந்தது. பின்னர் அது ரேவாரி கொட்டகையில் அமைக்கப்பட்டது. இது தற்போது 150UP டெல்லி கான்டோன்மெண்ட் - ஆல்வார் நீராவி விரைவு பாரம்பரிய ரயிலுக்கு சக்தியினை அளிக்கப் பயன்படுத்தப்பட்டு வருகிறது.
- லக்னோ பிரிவில் உள்ள சர்பாக் பட்டறைகளில் இருந்த **ஷஹான்ஷா WP / P**, அசல் புல்லட் வகையிலான மூக்கு அமைப்பினைக் கொண்ட அமெரிக்க பால்ட்வின் முன்மாதிரி எண் 7200 ஷாஹன்ஷா வகையைச் சார்ந்த ஒன்றாகும். இது வடக்கு ரயில்வேயின் சிறப்பு ரயில்களுக்காக பயன்படுத்தும் வகையில் மீட்டெடுக்கப்பட்டது. பல நீராவி சிறப்பு ரயில்களை இயக்கியுள்ளது. அவற்றுள் ஒன்று இந்தியாவின் மிகப் பழமையான ரயில் நிலையமான ராயபுரம் ரயில் நிலையத்தின் (1856 ஆம் ஆண்டில் கட்டப்பட்டது) 153 ஆண்டு நினைவு நாளைக் கொண்டாடுகின்ற வகையில் ராயபுரத்திற்கும் தாம்பரத்திற்கும் இடையில் 26 ஜனவரி 2009 ஆம் நாளன்று இயக்கப்பட்டதாகும். இது 14 ஜனவரி 2012 ஆம் நாளன்று நீராவி வேக ரயிலை இயக்கியது.. திரைப்படங்கள் எடுப்பதற்கு இது ஒரு சிறப்பான சின்னமாகக் கருதப்படுகிறது. ஒரு நாளைக்கு இந்திய மதிப்பில் ரூ.4 இலட்சம் (அமெரிக்க டாலர் அல்லது US $ 6,150) என்ற நிலையில் வாடகைக்கு விடப்படுகிறது.
# ரேவாரி ரயில்வே பாரம்பரிய அருங்காட்சியகம்

## அபிவிருத்தி திட்டங்கள்

ரேவரி ரயில் அருங்காட்சியகத்தை ஒட்டியுள்ள 8.8 ஹெக்டேர் ரயில்வே பாரம்பரிய தீம் பூங்காவை உருவாக்கும் திட்டத்தை 2018 ஜனவரி மாதம் இந்திய ரயில்வே தயாரித்தது. இங்கிலாந்தில் உள்ள டெவன் ரயில்வே மையம், அமெரிக்காவின் எடவில் ரெயில்ரோட் தீம் பார்க் மற்றும் நியூசிலாந்தின் ஃபெர்ரிமீட் ஹெரிடேஜ் பார்க் போன்ற ஒரு கருத்தை அடிப்படையாகக் கொண்டு இது ஹரியானா அரசு மற்றும் இந்திய சுற்றுலா அமைச்சகத்துடன் இணைந்து கட்டப்படும். ரயில்வே கீழ் வளர்ச்சி கீழ் மானியம் "ஸ்வதேஷ் தர்ஷன் திட்டம்" மாநிலத்தில் இந்த பாரம்பரியத்தை அருங்காட்சியகத்தில் சேர்க்க அரியானா அரசு கேட்டுள்ளது Madhogarh - மஹேந்திரகார்தல் - Narnaul - ரிவாரி சுற்றுலா அமைச்சின் பாரம்பரியத்தை சுற்று INR1.47 பில்லியன் செலவு (அமல்படுத்தப்பட்டு வருகின்றது INR147 கோடி அல்லது US $ 23 மில்லியன்).  
கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை (இன்டாக்) மாணவர்களிடையே இந்த அருங்காட்சியகம் தொடர்பான விழிப்புணர்வை மேம்படுத்துகின்ற முயற்சியில் ஈடுபட்டுள்ளது.
# ரேவாரி ரயில்வே பாரம்பரிய அருங்காட்சியகம்

## வசதிகள்

அருங்காட்சியகம் தினமும் திறந்திருக்கும். டார்ஜிலிங் இமயமலை ரயில்வே நீராவி என்ஜின் சவாரி, 3-டி மெய்நிகர் ரியாலிட்டி கோச் சிமுலேட்டர், ஒரு பொம்மை ரயில், கல்வி முற்றத்தில் மாதிரி ரயில் அமைப்பு, உட்புற கண்காட்சி கேலரி, ப்ரொஜெக்டருடன் 35 இருக்கைகள் கொண்ட மாநாட்டு அறை, ஒரு நூற்றாண்டு -ஓல்ட் டைனிங் கார், சிற்றுண்டிச்சாலை மற்றும் நினைவு பரிசு கடை. அருங்காட்சியகத்தில், சிறிய இயந்திரங்களின் மாதிரிகள், பழைய ரயில்வே உபகரணங்கள், கையால் பித்தளை சிக்னல் விளக்குகள் மற்றும் பழைய புகைப்படங்களைக் காட்டும் கண்காட்சி அரங்குகள் உள்ளன. அருங்காட்சியகத்தில் உள்ள வசதிகளில் 30 நிமிட நீளமான ஆவணப்படங்கள் மற்றும் திரைப்பட நிகழ்ச்சிகள், ஒரு நாளைக்கு ஒரு முறை அல்லது இரண்டு முறை அருங்காட்சியக மாநாட்டு மண்டபத்தில் 50 பேர் அமரக்கூடிய திறன் கொண்டவை, இந்தியாவில் ரயில்வேயின் வரலாறு மற்றும் தற்போதைய செயல்பாடுகள் குறித்து.
# அறிவான்

**அறிவான்** என்பது நவம்பர் 11, 2019 முதல் 13 பெப்ரவரி 2020 ஆம் ஆண்டு வரை திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பான பரபரப்பூட்டும் காவல் தொலைக்காட்சி தொடர் ஆகும். இந்த தொடருக்கு ராஜா தமிழ்மாறன் மற்றும் குமரன் சுந்தரம் ஆகியோர் திரைக்கதை எழுத, குமரன் சுந்தரம், டோன் அரவிந்த் மற்றும் வேல்முருகன் ஆகியோர் இயக்கியுள்ளார். இந்த தொடரில் ஜபு டீன், ஜேம்ஸ் குமார், காயத்ரி சேகர், உதய சௌந்தரி, ஆர். வெங்கா ஆகியோர் முதன்மை கதாபாத்திரத்தில் நடித்துள்ளார்கள்.
# ஹர்ச்சரன் சிங் (எழுத்தாளர்)

**ஹர்ச்சரன் சிங்** (ஆங்கிலம்: Harcharan Singh) (1914-2006) இவர் ஒரு பஞ்சாபி நாடக ஆசிரியரும் மற்றும் எழுத்தாளருமாவார். அவர் தனது வாழ்க்கையின் 69 ஆண்டுகளை பஞ்சாபி நாடக அரங்கிற்கு அர்ப்பணித்துள்ளார். அதில் அவர் 51 புத்தகங்களையும் எழுதியுள்ளார் மற்றும் உலகம் முழுவதும் ஏராளமான நாடகங்களை நடத்தியுள்ளார்.
# ஹர்ச்சரன் சிங் (எழுத்தாளர்)

## வாழ்க்கை

சிங் 1914 ஆம் ஆண்டில் நங்கனா சாகிப்பிற்கு அருகிலுள்ள சக் # 576 என்ற இடத்தில் (இப்போது பாக்கித்தானில்) தந்தை கிர்பா சிங் மற்றும் தாய் இராக்கிக்கு பிறந்தார். அவர் ஜலந்தர் மாவட்டத்தில் உள்ள அவரது மூதாதையர் கிராமமான உரப்பருக்கு கல்விக்காக அனுப்பப்பட்டார். சக்தன்னா, அரசுப் பள்ளியிலிருந்து 8 ஆம் வகுப்பு தேர்ச்சி பெற்ற பிறகு பள்ளி, 10 ஆம் வகுப்பிற்காக ஜலந்தரின் கால்சா பள்ளிக்கு அனுப்பப்பட்டார். 1933 இல் அமிருதசரசு கால்சா கல்லூரியில் இளங்கலைப் பட்டம் பெற்றார். பின்னர் அவர் பஞ்சாபிலுள்ள லாகூரின் எஃப்.சி கல்லூரியிலிருந்து வரலாற்றில் முதுகலைப் பட்டத்தையும், பெற்றார். மேலும், 1943 இல் தில்லி பல்கலைக்கழகத்திலிருந்து "பஞ்சாபில் நாடக மரபுகள்" என்ற அவரது ஆய்வறிக்கைக்காக அவர் தனது பி.எச்.டி.யில் ஓரியண்டலிசம் மற்றும் ஓரியண்டல் வரலாற்றில் பட்டம் பெற்றார். "பஞ்சாபில் நாடக அரங்குகலின் மரபுகள்" என்ற அவரது ஆய்வறிக்கைகள் பஞ்சாப் மற்றும் இமயமலையின் பாரம்பரியத்தைப் பற்றியும், மௌரியர்களுக்கு முந்தைய இந்தோ-ஆரிய வம்சங்களுக்கு முக்கியத்துவம் பற்றியும் அளித்தது.  
1965 முதல் 1975 வரை 10 ஆண்டுகளாக பாட்டியாலாவிலுள்ள பஞ்சாபி பல்கலைக்கழகத்தின் பஞ்சாபி துறையின் தலைவராக இருந்தார். பஞ்சாப் சங்க நாடக அகாதமியில் தலைவர் பதவியை 1982 முதல் 1991 வரையிலும், மீண்டும் 1994 முதல் 1997 வரையிலும் வகித்தார். பின்னர் அவர் 1999 முதல் 2002 வரை சண்டிகரின் பஞ்சாப் கலைக் குழுவின் தலைவராக நியமிக்கப்பட்டார்.
# ஹர்ச்சரன் சிங் (எழுத்தாளர்)

## எழுத்து

சிங் தனது முதல் நாடகமான *கம்லா குமாரி* என்பதை 1937 இல் எழுதினார். இது முதன்முதலில் அமிர்தசரசில் 1938 ஜனவரி 21 அன்று அரங்கேற்றப்பட்டது. அவர் 1939 இல் லாகூரில் பஞ்சாப் கலை நாடக அரங்கினை நிறுவினார். பஞ்சாபில் நாடக நடவடிக்கைகளை பிரபலப்படுத்தினார். 1939 ஆம் ஆண்டில் லாகூர், ஒய்.எம்.சி.ஏ அரங்கில் அரங்கேற்றப்பட்ட *அஞ்சோர்* என்ற தனது நாடகத்தில் பெண் வேடத்தில் நடிக்கத் துணிந்த தனது மனைவி தரம் கவுருடன் பஞ்சாபி நாடக அரங்குகளில் ஒரு போக்கைத் தொடங்கினார். இது பஞ்சாபி மேடையில் பெண்களுக்கு வழி வகுத்தது.
# ஹர்ச்சரன் சிங் (எழுத்தாளர்)

## புத்தகங்கள்

சிங் பஞ்சாபியில் 51 புத்தகங்களை எழுதியுள்ளார். அவர் சீக்கிய வரலாற்று நாடகங்களின் அதிகாரமாக இருந்தார். *சாம்கௌர்* *தி* *கார்கி*, *புனியன் தா சான்*, *மித்தி துந்த்* *சக்* *சனன்* *கோவா*, *சபர்ணாமா*, *சர்கந்த் திடி காந்த்*, *இந்த் தி சதர்*, *ராணி சிந்தன்*, *காம கதா மாரு* மற்றும் *சுப் கர்மன் தே காப் கூன் நா தரோன்* ஆகியவை அவரது பிரபலமான வரலாற்று நாடகங்கள் ஆகும். *சம்கூர் தி கார்கிகுடா* இருந்தது நாடகம் முதல், 1966 டிசம்பரில் பம்பாயின் புகழ்பெற்ற சன்முகானந்தா அரங்கில் சிறீ குரு கோபிந்த் சிங்கின் பிறந்த நாள் கொண்டாட்டத்தின் போது சாம்கௌர் தி கார்கி என்ற நாடகம் முதன்முதலில் அரங்கேற்றப்பட்டது. கடந்த 38 ஆண்டுகளாக, வெவ்வேறு நாடகக் குழுக்கள் இந்த நாடகத்தை இந்தியாவிலும், வெளிநாட்டிலும் அரங்கேற்றி வருகிறது. அவரது ஆறு நாடகங்கள் இந்தி மொழியிலும், ஒன்று உருசிய மொழியிலும் மொழிபெயர்க்கப்பட்டுள்ளன.
# ஹர்ச்சரன் சிங் (எழுத்தாளர்)

## விருதுகள் மற்றும் கௌரவங்கள்

அவரது புத்தகங்கள் சுமார் பன்னிரெண்டுக்கும் மேற்பட்ட விருதுகளை வென்றுள்ளது. *கல் அஜ் தே பாலாக்* (நேற்று, இன்று மற்றும் நாளை) நாடகத்திற்காக 1973 ஆம் ஆண்டில் அவருக்கு மதிப்புமிக்க சாகித்திய அகாதமி விருது வழங்கப்பட்டது. அவரை 1974 இல் பஞ்சாப் அரசு சிரோமணி சாகித்கர் என்ற பட்டம் வழங்கி கௌரவித்தது. . இந்த அலங்காரங்களைத் தவிர, பன்னிரெண்டுக்கும் மேற்பட்ட தேசிய மற்றும் சர்வதேச நிறுவனங்களால் அவர் கௌரவிக்கப்பட்டுள்ளார். *சர்பான்சுதானி குரு கோபிந்த் சிங்* என்ற திரைப்படம் அவரது புகழ்பெற்ற நாடகமான *சாம்கௌர் தி* *கர்கியை* அடிப்படையாகக் கொண்டது. அவரது வரலாற்று நாடகமான *இராணி சிந்தன்* 1981 ஆம் ஆண்டில் கனடா மற்றும் அமெரிக்காவின் 20 பெரிய நகரங்களில் பஞ்சாபி கலா கேந்திரா *சண்டிகரால்* நிகழ்த்தப்பட்டது.